1. pielikums

APSTIPRINĀTS

ar LU 17.08.2020.

rīkojumu Nr. 1/321

**Rīcības plāns, lai novērstu Covid-19 izplatību**

**iespējamas inficēšanās/inficēšanās gadījumā**

Izdots saskaņā ar MK 09.06.2020. noteikumu

Nr.360 “Epidemioloģiskās drošības pasākumi

Covid-19 infekcijas izplatības ierobežošanai” 26.1. punktu

1. **Rīcība, ja radušās aizdomas par personas inficēšanos ar Covid-19**
2. Ja LU darbiniekam vai studentam (turpmāk – persona) ir paaugstināta temperatūra un parādās elpceļu infekcija ar Covid-19 raksturīgajām pazīmēm, persona nekavējoties informē darba tiešo vadītāju, studiju programmas direktoru, metodiķi vai kārtējās nodarbības atbildīgo pasniedzēju, atstāj LU telpas un dodas pie ārsta, lai veiktu veselības pārbaudi.
3. Ja LU personai rodas aizdomas par sava kolēģa vai studiju biedra infekciju ar Covid-19, persona uzaicina iespējami inficēto kolēģi vai studiju biedru rīkoties atbilstoši šī rīcības plāna pirmajam punktam.
4. Ja medicīniskās pārbaudes neuzrāda Covid-19 infekcijas risku, persona atgriežas pie kārtējo darba vai studiju uzdevumu izpildes. Atgriezties LU telpās atļauts, tikai uzrādot pamatstruktūrvienības vadītājam vai tā norīkotai personai ārsta izziņu par to, ka aizdomas par Covid-19 infekciju nav apstiprinājušās, vai Covid-19 testa negatīvu rezultātu.
5. **Rīcība apstiprinātas inficēšanās ar Covid-19 gadījumā**
6. Ja persona ir uzzinājusi par savu inficēšanos ar Covid-19, persona par to informē tiešo darba vadītāju vai studiju programmas direktoru, vai kārtējās nodarbības atbildīgo pasniedzēju.
7. Ja informācija par personas inficēšanos ar Covid-19 saņemta no trešajām personām, tiešais darba vadītājs, studiju programmas direktors vai metodiķis sazinās ar iespējami inficēto personu un pārbauda šīs informācijas patiesumu. Ja persona apstiprina radušās aizdomas, tiešais darba vadītājs, studiju programmas direktors vai metodiķis dod norādījumus rīcībai saskaņā ar šo rīcības plānu.
8. Ja LU darbiniekam apstiprināta infekcija ar Covid-19 izraisošo koronavīrusu, noteikta karantīna vai pašizolācija, bet slimības lapa netiek noformēta, lēmumu par attālinātas darba pienākumu izpildes sākšanu, darba uzdevumiem un to izpildes kontroli pieņem darba tiešais vadītājs, informējot pamatstruktūrvienības vadītāju.
9. Ja LU studentam apstiprināta infekcija ar Covid-19 izraisošo koronavīrusu, noteikta karantīna vai pašizolācija, individuālos uzdevumus studiju kursu apguvei, saskaņojot ar priekšmetu pasniedzējiem, nosaka studiju programmas direktors.
10. Saņemot informāciju par inficēšanos ar Covid-19, inficētā persona rīkojas, lai iespējami samazinātu citu personu inficēšanās risku, tai skaitā:
    1. ja 14 dienas pirms saslimšanas konstatēšanas nav bijis klātienes kontakts ar LU darbiniekiem vai studentiem, informē tiešo darba vadītāju, studiju programmas direktoru vai metodiķi par darba nespējas iestāšanos, neminot iemeslu;
    2. ja 14 dienu laikā pirms saslimšanas konstatēšanas ir bijis klātienes kontakts ar LU darbiniekiem vai studentiem, informē tiešo darba vadītāju, studiju programmas direktoru vai metodiķi par inficēšanās faktu un norāda kontaktpersonas LU;
    3. sadarbojas ar SPKC epidemioloģiskās izmeklēšanas veikšanā;
    4. ievēro ārstniecības personu norādījumus.
11. Saņemot apstiprinātu informāciju par personas inficēšanos ar Covid-19, tiešais darba vadītājs, studiju programmas direktors vai metodiķis informē pamatstruktūrvienības vadītāju, kura pienākums ir:
    1. par notikušo informēt LU darba aizsardzības sistēmas vadītāju, norādot ziņas par inficēto personu un iespējamajām kontaktpersonām;
    2. ja inficētā persona atrodas LU telpās, likt tai nekavējoties atstāt LU un izpildīt ārstniecības personu norādījumus.
12. Darba aizsardzības sistēmas vadītājs, saņemot informāciju par personas inficēšanos ar Covid-19:
    1. sazinās ar SPKC un precizē nepieciešamos pasākumus;
    2. ar SPKC sniegto informāciju un nepieciešamo rīcību iepazīstina LU vadību;
    3. sadarbojoties ar iesaistītajām LU struktūrvienībām, nodrošina LU vadības pieņemto lēmumu izpildi, lai nodrošinātu epidemioloģisko drošību;
    4. sadarbojas ar SPKC, sniedz nepieciešamo informāciju un aktualizē epidemioloģiskās drošības pasākumus atkarībā no situācijas attīstības.
13. Aizliegts izpaust informāciju par inficēto personu un kontaktpersonām, izņemot situāciju, kad tas nepieciešams epidemioloģiskās izmeklēšanas veikšanai un darba drošības nodrošināšanai.